Месца, дзе вядзецца нарыхтоўка бярозавіку, знаходзіцца ў бярозавым гаі непадалёку ад хутара Медухава. Праехаць сюды можна і на легкавым аўтамабілі. Прайшоўшы некалькі дзясяткаў метраў, трапляеш у сапраўднае царства соку. Амаль у кожнага ствала – празрыстыя поліэтыленавыя пакеты. Чысты бярозавік манатонна крапае з маленькіх жалабкоў. Праз сотні метраў стаяць вялікія ёмістасці, у якія сок зліваецца з пакетаў.